CELEX: 32014D0205
Language: el
Date: 2014-04-10 00:00:00
Title: Απόφαση του Συμβουλίου 2014/205/ΚΕΠΠΑ, της 10ης Απριλίου 2014 , για την τροποποίηση της απόφασης 2011/235/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στο Ιράν

12.4.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 109/25
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ 2014/205/ΚΕΠΠΑ
   της 10ης Απριλίου 2014
   για την τροποποίηση της απόφασης 2011/235/ΚΕΠΠΑ για περιοριστικά μέτρα κατά ορισμένων προσώπων και οντοτήτων λόγω της κατάστασης στο Ιράν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 29,
   Εκτιμώντας τα ακόλουθα:
   
               (1)
            
            
               Στις 12 Απριλίου 2011, το Συμβούλιο εξέδωσε την απόφαση 2011/235/ΚΕΠΠΑ (1).
            
         
               (2)
            
            
               Βάσει επανεξέτασης της απόφασης 2011/235/ΚΕΠΠΑ, τα περιοριστικά μέτρα θα πρέπει να ανανεωθούν μέχρι τις 13 Απριλίου 2015.
            
         
               (3)
            
            
               Θα πρέπει να επικαιροποιηθούν οι καταχωρίσεις που αφορούν ορισμένα πρόσωπα του παραρτήματος της απόφασης 2011/235/ΚΕΠΠΑ.
            
         
               (4)
            
            
               Η απόφαση 2011/235/ΚΕΠΠΑ θα πρέπει να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 6 παράγραφος 2 της απόφασης 2011/235/ΚΕΠΠΑ τροποποιείται ως εξής:
   
      «2.   Η παρούσα απόφαση εφαρμόζεται μέχρι τις 13 Απριλίου 2015. Τελεί υπό διαρκή επανεξέταση. Ανανεώνεται ή τροποποιείται καταλλήλως εάν το Συμβούλιο κρίνει ότι οι στόχοι της δεν έχουν επιτευχθεί.»
   
   Άρθρο 2
   Το παράρτημα της απόφασης 2011/235/ΚΕΠΠΑ τροποποιείται σύμφωνα με το παράρτημα της παρούσας απόφασης.
   Άρθρο 3
   Η παρούσα απόφαση αρχίζει να ισχύει την ημερομηνία δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 10 Απριλίου 2014.
      
         
            Για το Συμβούλιο
         
         
            Ο Πρόεδρος
         
         Δ. ΚΟΫΡΚΟΥΛΑΣ
      
   
   
      (1)  Απόφαση 2011/235/ΚΕΠΠΑ του Συμβουλίου, της 12ης Απριλίου 2011, για περιοριστικά μέτρα κατά ορισμένων προσώπων και οντοτήτων λόγω της κατάστασης στο Ιράν (ΕΕ L 100 της 14.4.2011, σ. 51).
   
      ΠΑΡΑΡΤΗΜΑ
      Οι καταχωρίσεις για τα πρόσωπα που απαριθμούνται κατωτέρω αντικαθιστούν τις καταχωρίσεις που τα αφορούν και παρατίθενται στο παράρτημα της απόφασης 2011/235/ΚΕΠΠΑ:
      
         Πρόσωπα
      
      
                   
               
               
                  Ονοματεπώνυμο
               
               
                  Αναγνωριστικά στοιχεία
               
               
                  Λόγοι
               
               
                  Ημερομηνία καταχώρισης
               
            
                  1.
               
               
                  RAJABZADEH Azizollah
               
               
                   
               
               
                  Επικεφαλής του οργανισμού μετριασμού των καταστροφών της Τεχεράνης (TDMO). Πρώην αρχηγός της Αστυνομίας της Τεχεράνης (έως τον Ιανουάριο του 2010).
                  Ως διοικητής των δυνάμεων επιβολής του νόμου στην ευρύτερη περιοχή της Τεχεράνης, ο Azizollah Rajabzadeh είναι ο πλέον υψηλόβαθμος κατηγορούμενος για κακοποιήσεις στο Κέντρο Κράτησης Κahrizak.
               
               
                   
               
            
                  2.
               
               
                  DORRI- NADJAFABADI Ghorban-Ali
               
               
                  Τόπος γένν.: Νajafabad (Ιράν) — Ημερ/νία γένν.: 1945
               
               
                  Μέλος του Συμβουλίου Νομοθετικών Ζητημάτων (Expediency Council) και επίσης εκπρόσωπος του ανώτατου ηγέτη στην επαρχία Markazi («Central»). Πρώην γενικός εισαγγελέας του Ιράν έως τον Σεπτέμβριο του 2009 (πρώην υπουργός Μυστικών Πληροφοριών επί προεδρίας Khatami).
                  Ως γενικός εισαγγελέας του Ιράν, διέταξε και επέβλεψε τη διεξαγωγή εικονικών δικών μετά τις πρώτες μετεκλογικές διαμαρτυρίες, στις οποίες οι κατηγορούμενοι στερήθηκαν τα δικαιώματά τους, όπως αυτό της συνδρομής δικηγόρου. Ευθύνεται επίσης για τα κρούσματα κακοποίησης στο Kahrizak.
               
               
                   
               
            
                  3.
               
               
                  MORTAZAVI Said
               
               
                  Τόπος γένν.: Μeybod, Υazd (Ιράν) — Ημερ/νία γένν.: 1967
               
               
                  Πρώην επικεφαλής της ειδικής ομάδας για την καταπολέμηση του λαθρεμπορίου του Ιράν, πρώην γενικός εισαγγελέας της Τεχεράνης έως τον Αύγουστο του 2009.
                  Ως γενικός εισαγγελέας της Τεχεράνης, εξέδωσε γενική διαταγή για την κράτηση εκατοντάδων ακτιβιστών, δημοσιογράφων και σπουδαστών. Τέθηκε σε διαθεσιμότητα τον Αύγουστο του 2010 μετά από έρευνα των δικαστικών αρχών σχετικά με την ανάμειξή του στον θάνατο τριών ανδρών οι οποίοι κρατούνταν με εντολή του μετά τις εκλογές.
               
               
                   
               
            
                  4.
               
               
                  ZARGAR Ahmad
               
               
                   
               
               
                  Επικεφαλής του «Οργανισμού για τη διατήρηση της ηθικής». Πρώην δικαστής, Εφετείο Τεχεράνης, τμήμα 36.
                  Επιβεβαίωσε αποφάσεις μακροχρόνιας κάθειρξης και καταδίκης σε θάνατο διαδηλωτών.
               
               
                   
               
            
                  5.
               
               
                  ABBASZADEH- MESHKINI Mahmoud
               
               
                   
               
               
                  Διοικητής της επαρχίας Ilam. Πρώην πολιτικός διευθυντής του Υπουργείου Εσωτερικών.
                  Ως επικεφαλής της επιτροπής του άρθρου 10 του νόμου για τις δραστηριότητες των πολιτικών κομμάτων και ομάδων, ήταν υπεύθυνος της αδειοδότησης για τη διεξαγωγή διαδηλώσεων και άλλων δημόσιων εκδηλώσεων και της εγγραφής πολιτικών κομμάτων.
                  Το 2010, ανέστειλε στις δραστηριότητες δύο μεταρρυθμιστικών πολιτικών κομμάτων που συνδέονται με τον Mousavi — του Μετώπου Συμμετοχής του Ισλαμικού Ιράν και της Ισλαμικής Επαναστατικής Οργάνωσης Μουτζαχεντίν.
                  Από το 2009 εναντιώνεται συνεχώς και συστηματικά σε όλες τις μη κυβερνητικές συγκεντρώσεις, στερώντας, με τον τρόπο αυτό, το συνταγματικό δικαίωμα της διαμαρτυρίας και συλλαμβάνοντας, κατά συνέπεια, πολλούς ειρηνικούς διαδηλωτές, καταπατώντας το δικαίωμα της ελευθερίας του συνέρχεσθαι.
                  Επίσης, το 2009, δεν επέτρεψε στην αντιπολίτευση να πραγματοποιήσει εκδήλωση στη μνήμη των ανθρώπων που σκοτώθηκαν σε διαδηλώσεις κατά τη διάρκεια των προεδρικών εκλογών.
               
               
                  10.10.2011
               
            
                  6.
               
               
                  FIRUZABADI Maj-Gen Dr Seyyed Hasan (Aka: FIRUZABADI Maj-Gen Dr Seyed Hassan· FIRΟUZABADI Maj-Gen Dr Seyyed Hasan· FIRΟUZABADI Maj-Gen Dr Seyed Hassan)
               
               
                  Τόπος γένν.: Μashad
                  Ημερ/νία γένν.: 3.2.1951
               
               
                  Ως αρχηγός επιτελείου των Κοινών Ενόπλων Δυνάμεων του Ιράν, είναι ο υπεύθυνος ανώτατος στρατιωτικός διοικητής για τη διοίκηση των στρατιωτικών δυνάμεων και πολιτικών, συμπεριλαμβανομένων του Σώματος των Φρουρών της Ισλαμικής Επανάστασης (IRGC) και της αστυνομίας. Δυνάμεις υπό την επίσημη διοίκησή του κατέστειλαν βίαια ειρηνικές διαδηλώσεις και πραγματοποίησαν μαζικές κρατήσεις.
                  Επίσης, μέλος του Ανώτατου Συμβουλίου Εθνικής Ασφάλειας (SNSC) και του Συμβουλίου Νομοθετικών Ζητημάτων.
               
               
                  10.10.2011
               
            
                  7.
               
               
                  JOKAR Mohammad Saleh
               
               
                   
               
               
                  Από το 2011 βουλευτής της επαρχίας Yazd. Πρώην διοικητής των Δυνάμεων των Φοιτητών Basij.
                  Υπό την ιδιότητά του ως διοικητή των Δυνάμεων των Φοιτητών Basij, συμμετείχε ενεργά στην καταστολή διαδηλώσεων σε σχολές και πανεπιστήμια και σε κρατήσεις ακτιβιστών και δημοσιογράφων, χωρίς να έχει προηγηθεί δίκη.
               
               
                  10.10.2011
               
            
                  8.
               
               
                  SALARKIA Mahmoud
               
               
                  Διευθυντής της ποδοσφαιρικής ομάδας της Τεχεράνης «Persepolis»
               
               
                  Προϊστάμενος της επιτροπής πετρελαίων και μεταφορών της πόλης της Τεχεράνης. Αναπληρωτής γενικός εισαγγελέας της Τεχεράνης για θέματα φυλακών κατά τη διάρκεια των γεγονότων καταστολής του 2009.
                  Ως αναπληρωτής γενικός εισαγγελέας της Τεχεράνης για θέματα φυλακών, ήταν άμεσα υπεύθυνος για πολλά εντάλματα συλλήψεων κατά αθώων, ειρηνικών διαδηλωτών και ακτιβιστών. Σύμφωνα με πολλές μαρτυρίες προασπιστών των ανθρωπίνων δικαιωμάτων, σχεδόν όλοι όσοι συλλαμβάνονται κρατούνται, κατόπιν εντολής του, χωρίς επικοινωνία με τον έξω κόσμο, χωρίς πρόσβαση στον συνήγορο ή την οικογένειά τους και χωρίς να τους απαγγελθούν κατηγορίες, για διαφορετικό χρονικό διάστημα, συχνά υπό συνθήκες που έχουν ως αποτέλεσμα τη βίαιη εξαφάνιση. Οι οικογένειές τους συχνά δεν πληροφορούνται τη σύλληψη.
               
               
                  10.10.2011
               
            
                  9.
               
               
                  SOURI Hojatollah
               
               
                   
               
               
                  Βουλευτής της επαρχίας Lorestan. Μέλος της κοινοβουλευτικής επιτροπής εξωτερικής πολιτικής και πολιτικής ασφάλειας. Πρώην διευθυντής της φυλακής του Evin.
                  Ως διευθυντής της φυλακής του Evin το 2009, είναι υπεύθυνος για σοβαρές παραβιάσεις των ανθρωπίνων δικαιωμάτων, όπως ξυλοδαρμούς και ψυχικά και σεξουαλικά βασανιστήρια. Σύμφωνα με σταθερές πληροφορίες από διαφορετικές πηγές, η χρήση βασανιστηρίων αποτελεί κοινή πρακτική στη φυλακή του Evin. Στην πτέρυγα 209 κρατούνται πολλοί ακτιβιστές εξαιτίας της ειρηνικής δράσης τους κατά της κυβέρνησης.
               
               
                  10.10.2011
               
            
                  10.
               
               
                  TALA Hossein (Aka: TALA Hosseyn)
               
               
                   
               
               
                  Αναπληρωτής γενικός κυβερνήτης («Farmandar») της επαρχίας της Τεχεράνης έως τον Σεπτέμβριο του 2010, υπεύθυνος ιδίως για την παρέμβαση των αστυνομικών δυνάμεων και συνεπώς για την καταστολή διαδηλώσεων.
                  Βραβεύτηκε τον Δεκέμβριο του 2010 για τον ρόλο του στην καταστολή μετά τις εκλογές.
               
               
                  10.10.2011
               
            
                  11.
               
               
                  TAMADDON Morteza (Aka: TAMADON Morteza)
               
               
                  Τόπος γένν.: Shahr Kord-Isfahan
                  Ημερ/νία γένν.: 1959
               
               
                  Πρώην γενικός κυβερνήτης της επαρχίας της Τεχεράνης, επικεφαλής του Συμβουλίου Δημόσιας Ασφάλειας της επαρχίας της Τεχεράνης, μέλος του IRGC.
                  Υπό την ιδιότητά του ως κυβερνήτη και επικεφαλής του Συμβουλίου Δημόσιας Ασφάλειας της επαρχίας της Τεχεράνης, φέρει τη γενική ευθύνη για όλες τις δράσεις καταστολής, μεταξύ άλλων των πολιτικών διαμαρτυριών τον Ιούνιο του 2009. Είναι γνωστό ότι ενέχεται προσωπικά στην παρενόχληση των ηγετών της αντιπολίτευσης Karroubi και Moussavi.
               
               
                  10.10.2011
               
            
                  12.
               
               
                  BAKHTIARI Seyyed Morteza
               
               
                  Τόπος γένν.: Mashad (Iράν)
                  Ημερ/νία γένν.: 1952
               
               
                  Πρώην υπουργός Δικαιοσύνης (2009-2013), πρώην γενικός κυβερνήτης του Ισπαχάν και διευθυντής της Κρατικής Οργάνωσης Φυλακών (έως τον Ιούνιο του 2004).
                  Ως υπουργός Δικαιοσύνης, είχε αποφασιστικό ρόλο στον εκφοβισμό και την παρενόχληση της ιρανικής διασποράς, ανακοινώνοντας τη σύσταση ειδικού δικαστηρίου για τους Ιρανούς που ζουν εκτός της χώρας. Χάρη στις προσπάθειες του εισαγγελέα της Τεχεράνης, δύο τμήματα του πρωτοβάθμιου και του δευτεροβάθμιου δικαστηρίου και αρκετά τμήματα του ειρηνοδικείου θα ασχοληθούν με τις υποθέσεις των ομογενών.
               
               
                  10.10.2011
               
            
                  13.
               
               
                  HOSSEINI Dr Mohammad (Aka: HOSSEYNI, Dr Seyyed Mohammad· Seyed, Sayyed και Sayyid)
               
               
                  Τόπος γένν.: Rafsanjan, Kerman
                  Ημερ/νία γένν.: 1961
               
               
                  Πρώην υπουργός Πολιτισμού και Ισλαμικής Καθοδήγησης (2009-2013).
                  Πρώην μέλος του IRGC, ενέχεται στην καταπίεση δημοσιογράφων.
               
               
                  10.10.2011
               
            
                  14.
               
               
                  MOSLEHI Heydar (Aka: MOSLEHI Heidar· MOSLEHI Haidar)
               
               
                  Τόπος γένν.: Iσπαχάν (Ιράν)
                  Ημερ/νία γένν.: 1956
               
               
                  Πρώην υπουργός Μυστικών Πληροφοριών (2009-2013).
                  Υπό την ηγεσία του, το Υπουργείο Μυστικών Πληροφοριών συνέχισε τις πρακτικές της ευρείας αυθαίρετης κράτησης και δίωξης διαμαρτυρόμενων και αντιφρονούντων. Το εν λόγω υπουργείο εξακολουθεί να διευθύνει την πτέρυγα 209 της φυλακής του Evin, όπου κρατούνται πολλοί ακτιβιστές εξαιτίας της ειρηνικής δράσης τους κατά της κυβέρνησης. Ανακριτές του Υπουργείου Μυστικών Πληροφοριών υποβάλλουν τους κρατούμενους στην πτέρυγα 209 σε ξυλοδαρμό και ψυχικά και σεξουαλικά βασανιστήρια. Ως πρώην υπουργός Μυστικών Πληροφοριών, ο Moslehi φέρει ευθύνη για κακοποιήσεις κατά τη διάρκεια της θητείας του.
               
               
                  10.10.2011
               
            
                  15.
               
               
                  TAGHIPOUR Reza
               
               
                  Τόπος γένν.: Μaragheh (Ιράν)
                  Ημερ/νία γένν.: 1957
               
               
                  Μέλος του Δημοτικού Συμβουλίου της Τεχεράνης. Πρώην υπουργός Πληροφοριών και Επικοινωνιών (2009-2012).
                  Ως υπουργός Πληροφοριών και Επικοινωνιών, συγκαταλέγεται στους κορυφαίους αξιωματούχους οι οποίοι ήταν υπεύθυνοι για τη λογοκρισία και τις δραστηριότητες του διαδικτύου, καθώς και τις πάσης φύσεως επικοινωνίες (ιδίως κινητών τηλεφώνων). Κατά τη διάρκεια ανακρίσεων πολιτικών κρατουμένων, οι ανακριτές χρησιμοποιούν προσωπικά δεδομένα, ηλεκτρονικά μηνύματα και επικοινωνίες των κρατουμένων. Επανειλημμένως, μετά τις τελευταίες προεδρικές εκλογές και κατά τη διάρκεια διαδηλώσεων, κόπηκαν οι γραμμές κινητής τηλεφωνίας και γραπτών μηνυμάτων μέσω τηλεφώνου, τα δορυφορικά τηλεοπτικά κανάλια δέχθηκαν παρεμβολές και, κατά τόπους, διεκόπη ή τουλάχιστον επιβραδύνθηκε η λειτουργία του διαδικτύου.
               
               
                  23.3.2012
               
            
                  16.
               
               
                  EMADI Hamid Reza (aka: Hamidreza Emadi)
               
               
                  Ημερ/νία γένν.: 1973
                  Τόπος γένν.: Ηamedan
                  Τόπος διαμονής: Τεχεράνη
                  Τόπος εργασίας: Press TV HQ, Τεχεράνη
               
               
                  Διευθυντής Ειδήσεων της Press TV. Πρώην Press TV Senior Producer.
                  Υπεύθυνος για την παραγωγή και τη μετάδοση καταναγκαστικών ομολογιών κρατουμένων, μεταξύ άλλων δημοσιογράφων, πολιτικών ακτιβιστών, προσώπων που ανήκουν στις κουρδικές και αραβικές μειονότητες, παραβίαση διεθνώς αναγνωρισμένων δικαιωμάτων για δίκαιη δίκη και ορθή διαδικασία. Ο ανεξάρτητος ρυθμιστής μεταδόσεων OFCOM επέβαλε πρόστιμο στην Press TV στο Ηνωμένο Βασίλειο ύψους 100 000 GBP για τη μετάδοση της καταναγκαστικής ομολογίας του Ιρανο-Καναδού δημοσιογράφου και σκηνοθέτη Maziar Bahari το 2011, η οποία μαγνητοσκοπήθηκε στη φυλακή ενώ ο Bahari βρισκόταν υπό κράτηση. ΜΚΟ έχουν αναφέρει περαιτέρω περιπτώσεις καταναγκαστικών τηλεοπτικών ομολογιών από την Press TV. Συνεπώς, ο Emadi συνδέεται με παραβίαση του δικαιώματος για ορθή διαδικασία και δίκαιη δίκη.
               
               
                  12.3.2013